<p>III. A és III. B osztályunk ma látogatást tett a Fővárosi Szabó Ervin Könyvtár főépületében. A csodálatos Wenckheim-palota (ahol ma a neobarokk  és a XXI. századi technika találkozik) nagy tetszést aratott. Diákjaink megismerkedtek az adatbázisokban való keresés, illetve könyvtárhasználat rejtelmeivel. Kipróbálták az e-olvasótermet, ahol elektronikus dokumentumok, online-források között keresgélhettek, megismerkedtek az Ebrary és az Arcanum Digitális Tudománytárban való kutatás lehetőségeivel, a szabadpolcos rendszerrel és a katalógus használatával.  A MATARKA elnevezésű, a magyar folyóiratok tartalomjegyzékeinek kereshető adatbázisa (ami otthonról ingyenesen bárki számára elérhető) is segítséget nyújt majd a VWA-hoz, a források felkutatásához. Többen mától új tagjai lettek a könyvtárt használók közösségének.</p>
<p> </p>