<p>Az előkészítő osztály (Vorbereitungsklasse, Vokl) egy projektnap keretein belül 2015. december 4-én Bécsbe utazott. A diákok kisebb csoportokban fedezték fel Bécset, az előzetesen egyeztetett témákkal kapcsolatban munkalapokat oldottak meg. A Rathaus előtti, az Altwiener (Freyung) továbbá az Am Hof karácsonyi vásárok felkeresése után megtekintettük a város szimbólumát, a Stephansdom-ot. Aztán az am Graben mentén a Michaelerplatz régészeti ásatásaihoz mentünk, majd a Hofburg-on keresztül a Heldenplatz-ig sétáltunk. Onnan az utunk a Volksgarten-en keresztül az Einstein Café-hez vezetett, ahol ebédeltünk. Miután mindannyian jól laktunk, a híres Hundertwasser házhoz utaztunk. Néhány fotó és selfie után a Kunsthaus Wien-hez mentünk, ahol a megnéztük a Hundertwasser kiállítást. Ezek után a Karlsplatz-hoz mentünk, hogy megtekintsük a Kunsthandwerksmarkt-ot és a Karlskirche-t. Az szoros időbeosztás miatt tovább siettünk a Secessionsgebäude-hoz vagy ahogy a bécsiek mondják az "arany káposztalevélhez". Majd a Museumsquartier-hez mentünk, ahol a diákok a témájukon dolgoztak tovább, amelyeket a projektnap után a tanóra keretén belül beszélünk át illetve közösen elmélyítjük a Bécsben szerzett ismereteket.</p>