 A Rail Cargo Hungaria tanulmányi ösztöndíja azon 2.-4. osztályos tanulók számára érhető el, akik a kimagasló tanulmányi eredményeiken túl, szociális képességeikkel és az iskolai életben való aktív részvétellel is egyértelműen hozzájárulnak a Budapesti Osztrák Iskola sikeréhez. A Rail Cargo Hungaria tanévenként 1.000.000 Ft-tal támogatja a Budapesti Osztrák Iskola diákjait, a 2023/2024-es tanévet is beleértve. Tanévenként minimum 3, de maximum 8 tanulmányi ösztöndíj kerül kiosztásra, ami ösztöndíjanként 125.000 - 333.000 Ft-nak megfelelő támogatási összeget jelent. Az ösztöndíj feltétele az alábbi (a-d) pontokban meghatározott kritériumok teljesítése 1. A tanuló digitális formában egy német nyelvű, kötetlen pályázati nevezést nyújt be a Budapesti Osztrák Iskola igazgatósága felé. A nevezésben kérjük megadni a 4. pontban felsorolt elvárások közül azokat a pontokat, amelyek a pályázóra vonatkoznak. 2.Az előző tanév év végi bizonyítványának tanulmányi átlaga 1,15 vagy annál jobb. 3. Példás iskolai magatartás. 4. Az alábbiakban felsoroltak közül legalább két kritériumnak teljesülnie kell: 1-5. (egyéni) helyezés elérése matematika- vagy természettudományokban meghirdetett tanulmányi versenyen 2. fordulóba jutás az Országos Középiskolai Tanulmányi Versenyen aktív közreműködés iskolai szóvivői vagy szóvivő-helyettesi funkcióban egyéb különleges teljesítmény, amely hozzájárul a Budapesti Osztrák Iskola ismertségének növeléséhez 1-5. helyezés az osztrák országos Redewettbewerb verseny Budapesti Osztrák Iskolai kvalifikációján kvalifikáció a „Jugend debattiert international” („Vitázik a világ ifjúsága”) verseny iskolacsoportos fordulóján kiemelkedő szerepvállalás nagyobb iskolai rendezvényeken (pl. beszéd, moderálás a szalagavató bálon vagy a ballagáson) folyamatos közreműködés aBudapesti Osztrák Iskola zenei rendezvényein (folyamatos kórus vagy zenekari tagság) folyamatos részvétel az iskolai sportversenyeken (pl. röplabda bajnokság) folyamatos részvétel az iskolai színjátszó kör próbáin és fellépésein 1-5. egyéni vagy csoportos helyezés elérése a regionális diákolimpián bármely tantárgyból folyamatos közreműködés az Óperencia című iskolaújság készítésében Az itt felsorolt kritériumok teljesítése a pályázat elnyerésének feltétele, de teljesítésük nem garantálja az ösztöndíj elnyerését. Több mint 8 nevezés beérkezése esetén a Budapesti Osztrák Iskola a Rail Cargo Hungaria-val egyetemben dönt az ösztöndíjak odaítéléséről. A 2023/2024-es tanévre vonatkozó tanulmányi ösztöndíjaknál, a 2022/2023-as tanévben elért teljesítményeket vesszük figyelembe. 