 Az iskola elvégzéséhez szükséges készségek, képességek Jó érzék idegen nyelvek tanulásához (a tanítás nyelve a német, 1. idegen nyelv: angol, 2. idegen nyelv: francia vagy orosz) Természettudományos tárgyakban mutatott tehetség (matematika, fizika, kémia, biológia) Folyamatos önálló tanulásra és az esetlegesen elmulasztottak pótlására való készség Tisztelet, tolerancia és a különböző kultúrák iránti nyitottság, érzékenység Kiket várunk iskolánkba? Előkészítő osztályba: Olyan tanulókat magyar általános iskolákból, akik német nyelvből még nem rendelkeznek a szükséges ismeretekkel ahhoz, hogy az első osztályba felvételt nyerjenek. Olyan tanulókat magyar általános iskolákból, akik még egyáltalán nem rendelkeznek német nyelvi ismeretekkel. Első osztályba: Tanulókat az Osztrák-Magyar Európa Iskolából, tanulókat az előkészítő osztályból, tanulókat Ausztriából, német anyanyelvű tanulókat, tanulókat nemzetiségi általános iskolákból, két tannyelvű magyar általános iskolákból, akik a szükséges német nyelvi ismeretekkel rendelkeznek ahhoz, hogy a különböző tantárgyakat német anyanyelvi tanárok óráin tanulhassák. További információkat az egyes osztályokban elvárt német nyelvi ismeretekről a „német nyelvi tantárgyi ismertetőben” találnak. Felvételi vizsga A Budapesti Osztrák Iskolába történő beiratkozáshoz a diákoknak felvételi vizsgát kell tenniük, melyben a tárgyi tudás mellett a nyelvi és logikai készségekre helyezzük a hangsúlyt. A Budapesti Osztrák Iskola saját felvételi vizsgát állít össze, amely független a központi középiskolai felvételi rendszertől és megfelel az iskola speciális követelményeinek. Felvételi vizsga az előkészítő osztályba A vizsga három 50 perces írásbeli részből áll. Vizsgatárgyak: matematika, magyar nyelv és első idegen nyelv (német vagyangol nyelv attól függően, hogy melyik volt a diák eddigi tanulmányai során az első idegen nyelve) Felvételi vizsga az első osztályba A vizsga három 50 perces írásbeli részből áll. Vizsgatárgyak: matematika német nyelven, német nyelv és angol nyelv. Az Osztrák Oktatási Központ 8. osztályos diákjai külön felvételi rendszerben felvételiznek. Felvétel magasabb évfolyamokba A felvételi vizsga jellege és terjedelme a jelentkező diák bizonyítványától és az osztálytól függ. Egyéni kérdéseikkel forduljanak az info@osbp.hu e-mail címen az iskolához. Időpontok Jelentkezési határidő: 2024.01.07. A felvételi vizsga időpontja: 2024.01.13. Helyszín: Budapesti Osztrák Iskola – Felsőreál Gimnázium 1126 Budapest, Orbánhegyi út 39-45. A vizsgázóknak a felvételi vizsga előtt fényképes igazolvánnyal kell magukat azonosítani, továbbá hozniuk kell magukkal írószert (ceruza, toll, radír, vonalzó) is. Kérdés esetén szívesen állunk rendelkezésükre. (Titkárság, telefon: +36 1 224 75 61, e-mail: info@osbp.hu). A felvételi eljárás menete A szülő vagy gondviselő beküldi a felvételi JELENTKEZÉSI LAPOT ONLINE személyi igazolvány vagy útlevél illetve a 7. osztályos bizonyítvány másolatának feltöltésével Az iskola e-mailben értesíti a szülőt, gondviselőt arról, hogy megkapta a jelentkezést, és értesíti a felvételi vizsga időpontjáról. A jelentkezők megírják a felvételi vizsgát a megadott tárgyakból. Az iskola értesíti a szülőt, gondviselőt a vizsga eredményéről, a felvételről és a további teendőkről. 