<p>Diákjaink az első osztálytól kezdve tanulhatják az olasz nyelvet szabadon választható tantárgyként heti két órában. A délutáni, kötetlen olaszórákon a kommunikációs alapkészségek kialakításán dolgozunk. A hangsúlyt a beszédre és a szövegértésre helyezzük annak céljából, hogy a diákok a mindennapi szituációkban hamar helyt tudjanak állni. A kiejtés és az írás hasonlósága révén az olasz nyelv az elején mindenképpen könnyen tanulható, és általában gyors haladással lehet számolni. </p>
<p>A szabadon választható olasz nyelv lehetőséget biztosít, hogy diákjaink egy további Európai Uniós nyelvet tanuljanak meg. Olaszország Magyarország fontos kereskedelmi partnere, kedvelt úti cél és a divat illetve a nagy operák nyelve. Mindazok számára, akik a második osztályban kötelező nyelvként az oroszt választják, az olasz nyelv lehetőséget biztosít a latin nyelvek megismerésére. </p>
<p>A foglalkozást vezeti: Uwe Stromberger</p>