<p>Tisztelt Szülők!</p>
<p>Köszöntöm Önöket az új tanévben!<br />A 2015/2016-os tanév szeptember 1-jén, kedden, 9 órakor kezdődik. Az előkészítő és az első osztályos diákok a zeneterembe jöjjenek, amely közvetlenül a bejárat mellett van balra. A diákoknak nem kell ünneplő ruhát viselniük. A három osztályfőnökkel köszöntjük új diákjainkat és ismertetjük az osztálybeosztást. Felsőbb osztályos diákjaink közvetlenül az osztályukba menjenek.<br />Az első tanítási nap körülbelül 11:30-ig tart. Szerdától az órarendeknek megfelelően 14:45-ig lesz tanítás.<br />Az idei tanévtől három új tanárt, Evelyn Trattert (német, történelem, orosz), Ernst Pannaggert(német, angol) és Hadfi Szilviát (kémia) üdvözölhetünk csapatunkban. Mindhármuknak sok sikert kívánok!<br />Szeptembertől új iskolapszichológusunk van. Heisz Lívia, aki szintén iskolánk diákja volt, osztályonként személyesen fog bemutatkozni a diákoknak. <br />Az új tanévben sok újdonság lesz. Idén iskolánk részt vesz az új osztrák részben központi érettségin. Időközben készült a Budapesti Osztrák Iskola részére egy érettségi vizsga rendelet. Már csak a magyar hivatalokkal kell véghezvinni az utolsó egyeztetéseket. Amint minden részlet véglegesítésre került, felkerül iskolánk honlapjára egy részletes leírás.<br />Az új matematika érettségi követelményei következményeképpen úgy döntöttünk, hogy a 2018-as érettségi időszaktól kezdve minden diákunk számára egy egységes számológép használatát vezetjük be. Matematika tanáraink a TI-Nspire Technologie mellett döntöttek. A 1. és 2. osztályos diákoknak ennek megfelelően idén új számológépre lesz szükségük. Megkeressük a legkedvezőbb ajánlatot és ezzel kapcsolatban még részletesen tájékoztatjuk Önöket. Kérjük, egyelőre még ne vegyenek gyermeküknek új számológépet. Kérem, vegyék figyelembe, hogy a 3. és 4. osztályos diákok a TI-Nspire-t sajnos nem használhatják a vizsgákon. <br /><br />Diákjainkra idén is sok munka vár, melynek nagy része az iskolában zajlik. Fontos tehát, hogy a tanulók a lehető legkevesebbet hiányozzanak a tanórákról. Többnapos, nyaralás miatti hiányzásokat általában nem engedélyezünk, ez ügyben megértésüket kérjük. Diákjaink érdekei és sikerei állnak döntésünk középpontjában. A 2015/2016-os tanév ezúttal korábban végződik, 2016. június 24-én. Kérjük, vegyék figyelembe a tanév időbeosztását.<br />Tájékoztatni szeretnénk Önöket arról, hogy gyermekük a tanítási időben az iskola területét csak akkor hagyhatja el, ha fel tud mutatni egy szülői írásbeli igazolást, vagy ha a szülők telefonon engedélyezik. Az eljárás pontos módjáról a szülői értekezleten tájékoztatjuk Önöket.<br />A tankönyveket az első iskolai héten kapják meg diákjaink. A tankönyvekért fizetendő önrész végleges összegéről csak a tankönyvek tényleges megérkezése után lesz tudomásunk. Türelmüket kérjük.<br />Mivel a szomszédos Európaiskolában diákjaink csak korlátozott számban étkezhetnek, naponta 20 diák tud ebédet rendelni. A titkárságon jelezzék, ha gyermekük szeretne élni ezzel a lehetőséggel.<br />Kérem Önöket, hogy a képzési hozzájárulást az iskolai képzésről szóló megállapodásnak megfelelően időben utalják az iskola számlaszámára: „Budapesti Osztrák Iskola Alapítvány“; Bankszámlaszám: 18400010 – 03508923 – 40100018; IBAN: HU60184000100350892340100018; Oberbank AG Magyarországi Fióktelep, 1062 Budapest, Váci út 1-3.<br />Szeretettel várom Önöket a szülői értekezletre, melyre az elkövetkezendő két hétben kerül sor, kérem, jegyezzék fel az időpontját. <br /><br />Üdvözlettel:<br />Günther Kaiser</p>
<p><a href="hu/idobeosztas/a-2015-2016-os-tanevben" target="_blank">A 2015/2016-os tanév időbeosztása</a></p>