<p>A Budapesti Osztrák Iskolában a teljesítmények értékelése alapvetõen az osztrák osztályozási rendszer alapján történik. Az értékelés 5 érdemjegybõl áll. A legjobb jegy a jeles (1).</p>
<h3><b>Részlet az osztrák teljesítményértékelési rendeletbõl:</b></h3>
<p class="klein">A tanulók teljesítményének értékeléséhez az alábbi fokozatok (jegyek) állnak rendelkezésre: <br /> jeles (1), jó (2), közepes (3), elégséges (4), elégtelen (5).</p>
<p class="klein"><b>Jeles </b> érdemjegy adható a teljesítményre, amennyiben a tanuló a tanterv által meghatározott követelmények szerint az anyag megértésében és alkalmazásában, illetve a feladatok megoldásában messze meghaladja az alapkövetelményekben megfogalmazott mértéket, és ahol ez lehetséges, egyértelmûen önállóságról, illetve arról a képességérõl tesz tanúbizonyságot, hogy a tanultakat számára újszerû feladatokban is alkalmazza.</p>
<p class="klein"><b>Jó </b>érdemjegy adható a teljesítményre, amennyiben a tanuló a tanterv által meghatározott követelmények szerint az anyag megértésében és alkalmazásában, illetve a feladatok megoldásában meghaladja az alapkövetelményekben megfogalmazott mértéket, és ahol ez lehetséges, jól kivehetõen önállóságról tesz tanúbizonyságot, és megfelelõ útmutatás mellett képes a tanultakat számára újszerû feladatokban alkalmazni.</p>
<p class="klein"><b>Közepes</b> érdemjegy adható arra a teljesítményre, amelyben a tanuló a tanterv által elõírt követelmények szerint alapvetõen képes a tananyagot megérteni és alkalmazni, feladatokat megoldani, de az önálló munkában észrevehetõ nehézségekkel küzd.</p>
<p class="klein"><b>Elégséges </b> érdemjegy adható a teljesítményre, ha a tanuló a tanterv által elõírt követelmények lényegének megértésére, alkalmazására, illetve a feladatok megoldására túlnyomórészt képes.</p>
<p class="klein"><b>Elégtelen </b> érdemjeggyel osztályozandó az a tanuló, aki az elégségeshez szükséges követelményeknek nem felel meg.</p>
<p>A magyar egyetemekre való jelentkezéshez (a magyar rendszernek megfelelõen) az osztrák érdemjegyeket százalékra számítjuk át. <br /><br /></p>
<h1 class="alcim">A tanulók teljesítményének értékelése a következõ összetevõk alapján történik:</h1>
<h3 class="alalcim">1) Írásbeli munkák értékelése:</h3>
<p>Matematika, német, angol, francia, fizika (a 3. osztálytól), biológia (a 3. osztálytól) és magyar irodalom és nyelvtan (az elsõ osztálytól) tantárgyakból félévenként tanulóink 1-3 dolgozatot írnak. Ezek idõpontját a mindenkori szemeszter elején ismertetjük és az interneten is nyilvánosságra hozzuk.</p>
<p>Az elsõ félév vége elõtt az igazgató által elõre meghatározott napon az elmulasztott dolgozatokat pótolni kell.</p>
<p>Azoknál a tantárgyaknál, ahol nem írnak tanulóink dolgozatot, lehetõség van elõre kihirdetett írásbeli ellenõrzésekre (teszt).</p>
<h3 class="alalcim">2) Szóbeli vizsgák</h3>
<p>A tanuló kívánságára a kötelezõ tantárgyakból egy félévben egyszer lehetõség van szóbeli vizsgára, melynek idõtartama maximum 15 perc lehet. A szóbeli vizsgára való jelentkezést idõben le kell adni ahhoz, hogy a tanár a tanórák tervezésekor ezt figyelembe vehesse.</p>
<p>Szóbeli vizsgát a tanár is elrendelhet.</p>
<p>A szóbeli vizsga azonban csak egyetlen eleme a több részbõl álló teljesítményértékelésnek, és a többi részeredménnyel együtt számít bele a végsõ jegybe . A szóbeli vizsga eredménye mind pozitívan, mind negatívan befolyásolhatja a végsõ érdemjegyet.</p>
<h3 class="alalcim">3) A tanuló órai munkája</h3>
<p>A tanulók kötelesek konstruktívan és önállóan hozzájárulni a tananyag órai feldolgozásához. Az órai munka pozitív megítélésének alapkövetelménye, hogy a tanulók az órán a szükséges felszereléssel rendelkezzenek, füzeteiket áttekinthetõen vezessék, házi feladataikat rendesen elkészítsék. Az órai munka osztályozása a teljesítmény értékelésének fontos eleme.</p>
<p><b>Az együttmûködés alapvetései</b></p>
<p>A tanulók terhelése a Budapesti Osztrák Iskolában jelentõs. Az órán való konstruktív részvétel csökkenti az otthoni munka mennyiségét és jelentõsen hozzájárul a jobb jegyek eléréshez. Ajánljuk, hogy korrepetáló tanárokat csak rendkívüli esetekben, például hosszabb betegség, hiányzás esetén és csak a szaktanárral való megbeszélés szerint vegyenek igénybe. </p>