
<p>A Budapesti Osztrák Iskola részéről 10 diák vett részt a projektben: Mile Flóra (2B), Benedek Luca (2B), Dózsa Bernadett (2B), Bódis Anna Laura (2A), Nógrádi Nicol (2A), Pomogyi Flóra (2A), Lúgosi Zoltán (2A), Ackerman Vilmos (2A), Végh Bence (3B), Vendégh Bálint (3B). A két kísérőtanárunk Frau Silvia Flotzinger-Aigner és Herr Uwe Stromberger volt. Már az érkezés napja nagyon izgalmasra sikerült: Megismertük a vendéglátó családjainkat. Hétfőn kezdődött a projekt egy ünnepélyes megnyitóval és egy brnoi városnézéssel. A résztvevőket különböző csoportokba osztották, így lehetőségünk nyílt új ismerettségeket kötni. Az iskolában a diákoknak különböző forrásokat kellett feldolgozniuk és arról prezentációt tartaniuk. Emellett mindenkinek volt lehetősége, hogy egy cseh "szemtanúval" interjút készítsen. Öt kortárs számolt be a cseh történelem különböző időszakairól. Ez nagyon érdekes feladat volt, hiszen mindent azoktól hallottunk személyesen, akik az adott korban éltek, azt a kort átélték. Délutánonként a diákok kis csoportokban érdekes programokat szerveztek maguknak. Az egyik csoport "lézerfényjátékot" mutatott be, néhányan a várost járták, vagy étterembe mentek. Az egész héten talán a legszebb program a prágai kirándulás volt. Csodálatos volt az idő és a város mindenkit lenyűgözött. A szép épületek, a kilátás a Károly-hídról és a jó társaság igazán jó befejezése volt a találkozónak. "Nagyon örülök, hogy lehetőségem nyílt részt venni a Comenius-Projekten. Sok új élménnyel és barátsággal gazdagodtam." - mondta a 2A egyik diákja. A résztvevők egyet értenek abban, hogy ez a projekt nagy élmény volt, és sok új tapasztalatot jelentett. Megismertük a cseh történelmet és az országot, új emereket ismertünk meg és egy csodálatos hetet töltöttünk el. </p>