
<p style="text-align: justify;">Kotiers Román beszédében hangsúlyozta: "A vasúti árufuvarozás jövőorientált ágazat, a gazdasági fenntarthatóság egyik motorja. Ezen a területen az innovációk iránt nyitott, ambiciózus munkavállalókat foglalkoztató cégek érnek el jelentős eredményeket. Ezért a Rail Cargo Hungaria számára kiemelten fontos a fiatal tehetségek támogatása és az új generációk tanulásának elősegítése."</p>
<p style="text-align: justify;">Wieser Margot igazgatónő beszédében elmondta: "Az ösztöndíjat azok a diákjaink kapják, akik a kitűnő tanulmányi eredményeik mellett a szociális kompetenciáik, valamint az iskolai életben való aktív, tevőleges részvételük által is kiemelkedők, és ezzel jelentős mértékben hozzájárulnak a Budapesti Osztrák Iskola sikereihez. A teljesítményeket osztályzatokkal értékeljük, de még lényegesebb, hogy személyes visszajelzéssel és dicsérettel is elismerjük. Ennek nagyon szép példája a Rail Cargo Hungaria ösztöndíjak átadása."</p>
<p style="text-align: justify;">Dr. Alexander Grubmayr nagykövet úr beszédében köszönetet mondott a támogatásért a Rail Cargo Hungarianak, és reményét fejezte ki, hogy az együttműködés még sok éven át tovább folytatódik. </p>
<p style="text-align: justify;">Az ösztöndíjak átadási ünnepségén a budapesti osztrák kulturális és gazdasági élet számos szereplője képviseltette magát. Az esemény fényét emelte a Weiner Leó Zeneiskola rézfúvós zenekarának nyitánya, valamint a Budapesti Osztrák iskola két diákjának, Detzer-Árva Richárdnak és Fonyódi Botondnak a gyönyörű zongora előadása.  </p>