<p style="text-align: justify;"><span style="font-family: 'times new roman', times, serif; font-size: 12pt;">200 éve, 1823. január 1-jén született Petőfi Sándor, az idehaza és külföldön is legismertebb magyar költő. Ebből az alkalomból hirdette meg a Budapesti Osztrák Iskola magyaros munkaközössége a szavalóversenyét.</span></p>
<p style="text-align: justify;"><span style="font-family: 'times new roman', times, serif; font-size: 12pt;">A 9 osztályból 8 képviseltette magát az iskolai szintű döntőben, ahol 20 versmondó adta elő az általa választott Petőfi-verset. A könyvtártermet teljesen megtöltő hallgatóság végig nagy érdeklődéssel kísérte a produkciókat, amik között néhány egészen kimagasló előadás is elhangzott. Nem volt tehát könnyű dolga a Peisch Judit – Mátyási Katalin – Fuxreiter Tibor alkotta zsűrinek, amelynek munkáját Margot Wieser igazgató is segítette. Végül – sportnyelven szólva – „megosztott pontozással” az 1.B-s Borbély-Ipkovich Bendegúz lett az első helyezett a 2.A-s Tímár Dániel előtt, míg a dobogó alsó fokán holtversenyben ketten osztoztak: a 4.A-s Ritter Gergely, illetve a 3.B-s Bogányi János. A zsűri különdíját Novák Timúr (3.A) érdemelte ki, aki első fellépőként és magas szintű versmondásával alaposan feladta a leckét versenyzőtársainak.</span></p>
<p style="text-align: justify;"><span style="font-family: 'times new roman', times, serif; font-size: 12pt;">Köszönjük a résztvevők és felkészítő tanáraik munkáját, a helyezetteknek pedig szívből gratulálunk! (A versenyről részletesen az Óperencia legközelebbi számában számolunk be.)</span></p>