<h3>Az iskola elvégzéséhez szükséges készségek, képességek</h3>
<ul>
<li>Jó érzék idegen nyelvek tanulásához (a tanítás nyelve a német, 1. idegen nyelv: angol, 2. idegen nyelv: francia vagy orosz)</li>
<li>Természettudományos tárgyakban mutatott tehetség (matematika, fizika, kémia, biológia)</li>
<li>Folyamatos önálló tanulásra és az esetlegesen elmulasztottak pótlására való készség</li>
<li>Tisztelet, tolerancia és a különböző kultúrák iránti nyitottság, érzékenység</li>
</ul>
<h3>Kiket várunk iskolánkba?</h3>
<p><strong>Előkészítő osztályba:</strong></p>
<ul>
<li>Olyan tanulókat magyar általános iskolákból, akik német nyelvből még nem rendelkeznek a szükséges ismeretekkel ahhoz, hogy az első osztályba felvételt nyerjenek.</li>
<li>Olyan tanulókat magyar általános iskolákból, akik még egyáltalán nem rendelkeznek német nyelvi ismeretekkel.</li>
</ul>
<p><strong>Első osztályba:</strong></p>
<ul>
<li>Tanulókat az Osztrák-Magyar Európa Iskolából,</li>
<li>tanulókat az előkészítő osztályból,</li>
<li>tanulókat Ausztriából,</li>
<li>német anyanyelvű tanulókat,</li>
<li>tanulókat nemzetiségi általános iskolákból, két tannyelvű magyar általános iskolákból, akik a szükséges német nyelvi ismeretekkel rendelkeznek ahhoz, hogy a különböző tantárgyakat német anyanyelvi tanárok óráin tanulhassák.</li>
</ul>
<p>További információkat az egyes osztályokban elvárt német nyelvi ismeretekről a „német nyelvi tantárgyi ismertetőben” találnak.</p>
<h3>Felvételi vizsga</h3>
<p>A Budapesti Osztrák Iskolába történő beiratkozáshoz a diákoknak felvételi vizsgát kell tenniük, melyben a tárgyi tudás mellett a nyelvi és logikai készségekre helyezzük a hangsúlyt.</p>
<p>A Budapesti Osztrák Iskola saját felvételi vizsgát állít össze, amely független a központi középiskolai felvételi rendszertől és megfelel az iskola speciális követelményeinek.</p>
<p><strong>Felvételi vizsga az előkészítő osztályba</strong></p>
<p>A vizsga három 50 perces írásbeli részből áll. Vizsgatárgyak: matematika, magyar nyelv és első idegen nyelv (német vagy angol nyelv attól függően, hogy melyik volt a diák eddigi tanulmányai során az első idegen nyelve)</p>
<p><strong>Felvételi vizsga az első osztályba</strong></p>
<p>A vizsga három 50 perces írásbeli részből áll. Vizsgatárgyak: matematika német nyelven, német nyelv és angol nyelv.</p>
<p> </p>
<p>Az Osztrák Oktatási Központ 8. osztályos diákjai külön felvételi rendszerben felvételiznek.  </p>
<p> </p>
<p><strong>Felvétel magasabb évfolyamokba</strong></p>
<p>A felvételi vizsga jellege és terjedelme a jelentkező diák bizonyítványától és az osztálytól függ. Egyéni kérdéseikkel forduljanak az <a href="mailto:info@osbp.hu">info@osbp.hu</a> e-mail címen az iskolához.</p>
<h3> </h3>
<h3>Időpontok</h3>
<p>Jelentkezési határidő: <strong>2024.01.07.<i> </i></strong></p>
<p>A felvételi vizsga időpontja: <b>2024.01.13.</b></p>
<p>Helyszín: Budapesti Osztrák Iskola – Felsőreál Gimnázium 1126 Budapest, Orbánhegyi út 39-45.</p>
<p>A vizsgázóknak a felvételi vizsga előtt fényképes igazolvánnyal kell magukat azonosítani, továbbá hozniuk kell magukkal írószert (ceruza, toll, radír, vonalzó) is.</p>
<p> </p>
<p>Kérdés esetén szívesen állunk rendelkezésükre. (Titkárság, telefon: +36 1 224 75 61, e-mail: info@osbp.hu).</p>
<h3>A felvételi eljárás menete</h3>
<ol>
<li>A szülő vagy gondviselő beküldi a felvételi <strong><a href="hu/felveteli-es-jelentkezes/jelentkezes2020" target="_blank" rel="noopener noreferrer"><span style="text-decoration: underline;">JELENTKEZÉSI LAPOT ONLINE</span></a> </strong>személyi igazolvány vagy útlevél illetve a 7. osztályos bizonyítvány másolatának feltöltésével</li>
<li>Az iskola e-mailben értesíti a szülőt, gondviselőt arról, hogy megkapta a jelentkezést, és értesíti a felvételi vizsga időpontjáról.</li>
<li>A jelentkezők megírják a felvételi vizsgát a megadott tárgyakból.</li>
<li>Az iskola értesíti a szülőt, gondviselőt a vizsga eredményéről, a felvételről és a további teendőkről.</li>
</ol>
<p> </p>