<p>Október 3-án került sor a „Rail Cargo Hungaria Tanulmányi Ösztöndíj” idei átadására. Az eseményen Dr. Ralph Scheide, az Osztrák Köztársaság magyarországi nagykövete és dr. Kovács Imre, a piacvezető magyar vasúti árufuvarozó vállalat igazgatóságának elnöke, átadták a támogatásról szóló okleveleket a 2016/2017-es tanévben ösztöndíjban részesült 10 diáknak:</p>
<p>Ackermann Ádám (3A) </p>
<p>Boros Beáta (2B)  </p>
<p>Bosits Réka (2A)</p>
<p>Csiki Kitti Klaudia (3A)</p>
<p>Nagy Renáta (4B)</p>
<p>Szabados Soma (2A)</p>
<p>Szabó Dániel (3B)</p>
<p>Szalay Kata Csenge (2B)</p>
<p>Verő Márk (4B)</p>
<p>Zamostny Vivien (2A)</p>
<p>Velük együtt, 2011 óta összesen 27 tehetséges fiatal részesült Rail Cargo Hungaria Tanulmányi Ösztöndíjban. A Rail Cargo Hungaria tanévenként 1.000.000 Ft-tal támogatja a Budapesti Osztrák Iskola diákjait a 2020/2021-es tanévig bezárólag. </p>
<p>Az ösztöndíj program célja a kiváló eredményt elérő tanulók elismerése és támogatása, a tehetségmenedzsment elősegítése a Budapesti Osztrák Iskolában, valamint a Budapesti Osztrák Iskola és a Rail Cargo Hungaria közötti együttműködés erősítése.</p>
<p>A tanulmányi ösztöndíja azon 2.-4. osztályos tanulók számára érhető el, akik a kimagasló tanulmányi eredményeiken túl, szociális képességeikkel és az iskolai életben való aktív részvétellel is egyértelműen hozzájárulnak a Budapesti Osztrák Iskola sikeréhez.</p>