<p>Kedves Diákok!</p>
<p><br />Az Ö3-WUNDERTÜTE (CSODATASAK) a régi mobiltelefonjaitokat értékes adománnyá változtatja át, amelyet osztrák rászoruló családok kapnak meg.</p>
<p><br />Négy érv, amely amellett szól, hogy tegyétek bele a régi mobilotokat a csodatasakba:</p>
<p><br />1) Rászoruló osztrák családoknak segítetek. Minden működő mobiltelefon átlagban 3 eurót, minden már nem üzemképes mobil 50 centet jelent a "Fényt a sötétségbe" segélyalapba.<br />2) Környezettudatos módon váltok meg telefonjaitoktól. A még működő készülékeket tovább lehet használni, a nem működőket pedig alkatrészeikre szedik és újrahasznosítják.<br />3) Munkahelyeket biztosítotok. A mobiltelefonok ilyen jellegű felhasználásához 12 új munkahely létrehozására került sor. A régóta munka nélkül élők így újra bekapcsolódhatnak a munka világába.<br />4) Világbajnokok vagytok: Az Ö3-Wundertüte a világ legsikeresebb mobilgyűjtő akciója. Eddig összesen 3,5 millió mobiltelefon gyűlt össze, ami 5,2 millió euró összegű adományt jelent.</p>
<p><br />Az Ö3-Csodatasakot azaz a "csodadobozt" a földszinten, a tanári szoba mellett találjátok.</p>
<p>Mindenkinek köszönjük.</p>
<p> </p>