<p>Rekord létszámú résztvevővel (23!) rendeztük meg az idei Mikulás-kupa iskolai amőbabajnokságot. A december 7-i verseny bő három órája kitűnő hangulatban telt, és ezúttal is többnyire óriási csatákat hozott a nagy taktikázásoknak és presztízspartiknak köszönhetően. A részletekről az Óperencia következő (februári) számában olvashattok majd beszámolót, addig is beszéljenek a versenyen és az ünnepélyes díjátadón készült képek! Elöljáróban azonban annyit hadd áruljak el, hogy idén</p>
<p>1. az amőbabajnokság két évtizedes történetében harmadszor fordult elő címvédés;</p>
<p>2. a hármas döntőbe jutottak és a vigaszág döntősei az eseményre utaló felirattal ellátott serleget kaptak elismerésként (természetesen a szokásos oklevélen és csokin kívül);</p>
<p>3. a versenyzők (hiába voltak 23-an) képtelenek voltak megbirkózni a szaloncukor- és gyümölcshegyekkel…</p>
<p>Fuxreiter Tibor versenyszervező</p>