<p>A német nyelv oktatásának középpontjában a kiváló nyelvi kompetencia elsajátítása és a későbbi, német nyelvterületen történő felsőoktatási tanulmányokra való szakmai és metodikai felkészítés áll. A szaktárgyak (matematika, fizika, kémia, biológia, számítástechnika, földrajz, történelem, filozófia és pszichológia, rajz) esetében a német nyelv a tanítási nyelv, idegen nyelvek esetében (angol, francia/orosz, olasz) pedig az összehasonlító nyelv szerepét tölti be. Osztrák tanterv szerint, modern oktatási módszertan alapján dolgozunk, a nyelvi képzés mellett a diákok széleskörű irodalmi és mediális műveltséget kapnak, ami hozzájárul kreativitásuk fejlesztéséhez. Diákjainkat csoportbontásban differenciáltan oktatjuk, így lehetséges előzetes ismereteik alapján való fejlesztésük, terhelésük</p>
<p>Az érettségi bizonyítvány megszerzésével diákjaink amellett, hogy jogosultak az osztrák és a magyar egyetemeken történő továbbtanulásra, a Közös Európai Referenciakeret (KER) szerinti C1 típusú (felsőfokú) nyelvvizsgát kapnak németből. A német nyelv oktatása mint a többéves iskolai tanulás kerete azonban jóval túlmutat a KER szintek kommunikatív és gyakorlati követelményein. A magas nyelvi szint szolgálja a világra való önálló nyelvi reflexiót, lehetővé teszi a németnyelvű irodalomtörténettel való foglalkozást, az irodalmi-esztétikai üzenetek értelmezését, a kompetens médiahasználatot, ill. különböző szövegtípusok megalkotását és a nyelvvel való kreatív bánásmódot.</p>
<p>Minden évfolyamban két osztállyal működik az iskolánk. A német nyelvtudással rendelkező diákok - elsősorban az Osztrák-Magyar Európaiskolából- a Közös Európai Referenciakeret szerinti B2-es nyelvi szinten csatlakoznak hozzánk, a felső-reálgimnázium első osztályába.</p>
<p>A német nyelvtudással nem rendelkező tanulók az előkészítő osztályban tanulják meg annyira a német nyelvet, hogy egy év intenzív németoktatás után a KER B1-es szintjén kezdjék meg 1. osztályos tanulmányaikat. Az egy magyar és egy osztrák tanárból álló team segít abban, hogy ezt az ambiciózus célt elérjük.</p>
<p>A 2. évfolyam után diákjainknak az osztrák tanterv követelményein túl egy szabványosított vizsgán kell bizonyítaniuk, hogy az előírt nyelvi szintet elérték. Azoknak a diákoknak az esetében, akik német nyelvtudás nélkül érkeztek iskolánkba, ez a szint a B2, azoknál a diákoknál, akik rendelkeztek német nyelvismerettel a gimnáziumi képzésük megkezdésekor, a C1 <br />A gimnázium 3. osztályától a német nyelvi szintet tekintve már nincs különbség azok közt a diákok közt, akik a gimnázium megkezdésekor rendelkeztek, illetve nem rendelkeztek német nyelvtudással.</p>
<p><br /><br /></p>
<table>
<tbody>
<tr>
<td><img src="http://www.osbp.hu/neu/neueseite/schulprogramm/Facher/bmukk_h.png" alt="" border="0" /></td>
<td><a href="http://www.bmukk.gv.at/medienpool/11853/lp_neu_ahs_01.pdf" target="_neu">Német nyelv</a></td>
</tr>
</tbody>
</table>
<p> </p>