<h1>Az informatikai infrastruktúra használatának szabályai a Budapesti Osztrák Iskolában </h1>
<p> A zavartalan munkavégzés, adatbiztonság biztosítása érdekében diákjaink részéről szükségesnek tartjuk a következők betartását: </p>
<p> </p>
<ul>
<li>Az iskola kábeles hálózatához kizárólag az iskola által regisztrált gépeket szabad csatlakoztatni. Kívülről hozott eszközök iskolánk hálózatára történő csatlakoztatása tilos! </li>
<li>A diákok a számítógépterem tanulói gépeit használhatják, melyeken saját felhasználói névvel és jelszóval jelentkezhetnek be. </li>
<li>Diákjaink az iskolai tanulmányaikkal kapcsolatos munkáikat (és kizárólag csak azokat!) a tanulói gépeken, illetve a szerveren, a részükre szóló mappákban tárolhatják. </li>
<li>Tilos az iskolai munkához nem tartozó dokumentumok (videók, filmek, zenék, játékok stb.) letöltése, külső adattárolóra mentése! Kívülről hozott adattárolóra kizárólag az iskolai munkával kapcsolatos fájlokat szabad menteni. </li>
<li>Tilos tömeges e-mailek küldése! </li>
<li>Tilos a gépekre bárminemű programot telepíteni! </li>
<li>Tilos az iskola hálózatán keresztül üzletelni, online üzleti tranzakciókat (pl. bankkártyás </li>
<li>fizetéseket) lebonyolítani! </li>
<li>Tiltott a gépteremben levő eszközök (billentyűzet, egér, monitor, egyéb kábelek) önkéntes átcsatlakoztatása, cseréje! Ha egy eszközzel kapcsolatban a diák problémát észlel, kérjük, jelentse a tanárnak. </li>
<li>Diákjainktól etikus magatartást vár el az iskola: 
<ul>
<li>Tilos egymás jelszavainak bármily trükkel való elsajátítása, bármilyen módon történő felhasználása, továbbítása, nyilvánosságra hozatala és egyéb, azzal való visszaélés! </li>
<li>Tilos a mások dokumentumaiba való – a jogosult kifejezett és előzetes engedélye nélküli - bármiféle behatolás, a dokumentum adatainak bármilyen módon történő felhasználása, tárolása, továbbítása, nyilvánosságra hozatatala illetve azokkal végzett bármilyen művelet! </li>
<li>Az iskola gépein csak az iskolai tanulmányokkal kapcsolatos, a jó ízlést nem sértő oldalak, dokumentumok nézegethetők, tárolhatók </li>
<li>Ha valaki olyan géphez ül, ahol a korábbi felhasználó nem jelentkezett ki, első lépésben ki kell jelentkeznie a felhasználói profilból, majd ezután léphet be saját nevével és jelszavával. </li>
</ul>
</li>
<li>A számítógépteremben tilos ételt, illetve víz kivételével bárminemű folyadékot fogyasztani!  </li>
</ul>
<p>A fenti tilalmak alól indokolt esetben kizárólag az iskola igazgatója adhat kérelemre előzetesen, írásban felmentést.</p>
<p>Az iskola hálózatát használó diákok büntetőjogi felelősséggel tartoznak azért, hogy </p>
<p>- sem az iskola hálózatát, sem más intézmény hálózatát nem törik fel; </p>
<p>- sem az iskola, sem más intézmény adatait nem szerzik meg. </p>
<p>A diákok iskolai hálózaton belüli tevékenységeit a rendszer naplózza. Ez lehetővé teszi a hálózaton belüli tevékenységek utólagos felderítését, szükség esetén a diákok – vonatkozó jogszabályok szerinti </p>
<p>– büntetőjogi és anyagi felelősségre vonását. </p>
<p>Szeptembertől WIFI-hálózat is működik iskolánkban, melyre az iskola tanárai, illetve iskolánk regisztrált vendégei csatlakozhatnak. </p>
<p>A diákok számára a WIFI használata egyelőre nem megengedett! </p>
<p>Günther Kaiser </p>
<p>igazgató </p>