<p>Tisztelt Látogatónk!</p>
<p>A Budapesti Osztrák Iskola vezetőjeként szeretettel köszöntöm Önöket honlapunkon. </p>
<p>Iskolánk egyike a nyolc külföldi székhelyű osztrák iskolának világszerte. Különböző nemzetiségű diákjaink több mint 25 éve nemzetközi környezetben tanulhatnak nálunk. </p>
<p>Tanáraink az osztrák és a magyar tanterveknek megfelelően oktatnak. Végzőseink osztrák érettségi bizonyítványt kapnak, melyet Magyarországon is honosítás nélkül elfogadnak. </p>
<p>Bár végzett diákjaink nagy része Magyarországon vagy Ausztriában kezdi meg egyetemi tanulmányait, tanulóink olyan oktatásban részesülnek, amely felkészíti őket a továbbtanulásra egész Európában.</p>
<p>Diákjaink két vagy több kultúrában élnek, így megfelelő interkulturális érzékenységgel rendelkeznek. Célunk, hogy tanulóink olyan képzést kapjanak, hogy későbbi munkájuk során felelősségteljes pozíciókban dolgozhassanak nemzetközi intézményeknél és cégeknél. </p>
<p>Kérem, böngéssze át kínálatunkat.</p>
<p>Wieser Margot </p>
<p>és a Budapesti Osztrák Iskola csapata</p>