<p style="text-align: center;">Véget ért a maratoni hosszúságú „Kreatív töriverseny 2.0” az ünnepélyes díjátadóval</p>
<p style="text-align: left;"><br /><br />2021. június 24-én hivatalosan is befejeződött a még 2019. májusában 3 fős csapatoknak meghirdetett rendhagyó iskolai történelmi vetélkedő, amit a rendszerváltoztatás 30. évfordulója alkalmából hirdettünk meg. <br />A döntőként is szolgáló gáladélutánt ugyan 2020. márciusában tartottuk volna, de a koronavírus-járvány kétszer is meghiúsította ezt. A lényeg azonban az, hogy végre elvarrtuk a szálakat: a verseny kiírásakor még 2.-os Antallisták (1. helyezés) és Mókus őrs (3. hely) tagjai az idén elballagtak, így még épp időben került sor a jutalmazásra. (A 2. helyen végzett Csillagrombolók triója már nem volt ilyen szerencsés, ők tavaly végeztek, de egy később egyeztetett időpontban természetesen ők is megkapják majd az okleveleiket.) <br />A tikkasztó melegben megtartott összejövetelt Margot Wieser igazgató is megtisztelte jelenlétével, és nagy érdeklődéssel hallgatta a diákok élménybeszámolóit, miközben a versenyre készített fotókból és videókból vetítettünk le néhány emlékezetest. Maguk az érintettek is jókat nevettek egyes helyzeteken, és többször elhangzott az is, hogy „Erre én nem is emlékeztem!” Az osztrák iskolavezető elmondta, hogy Magyarországon dolgozott a rendszerváltoztatást követően, és tanúja volt annak az óriási átalakulásnak, aminek történetét a versenyzők feldolgozták: egy új világ születésének. <br />A program végén kerítettünk sort a díjak átadására, amit az eseményen részt vevők saját csapattablójuk előtti fotózása követett és zárt le. (Forrás: Óperencia, 2021. június)</p>
<p style="text-align: left;"> </p>
<p style="text-align: center;"><img src="images/pdf/toriverseny2021/rangsor.jpg" width="250" /></p>
<p style="text-align: left;"> </p>
<p style="text-align: center;">  <img src="images/pdf/toriverseny2021/oklvl1.jpg" width="200" />  <img src="images/pdf/toriverseny2021/oklevl2.jpg" width="150" />  <img src="images/pdf/toriverseny2021/oklevl3.jpg" width="200" /></p>