<h1>Miért a Budapesti Osztrák Iskola?</h1>
<h2>Iskolánk</h2>
<ul>
<li>Alapítványi iskola. A nyelvi előkészítő osztályban a további négy évfolyamon - összesen 9 osztályban - körülbelül 230 diák tanul.</li>
<li>Négyéves reálgimnázium, amely emelt szintű képzést nyújt matematikából, fizikából és kémiából – az osztrák tanterv szerint.</li>
<li>Német nyelvű képzést nyújt anyanyelvi (osztrák) tanárokkal.</li>
<li>Nyelvi előkészítő osztályt biztosít heti 20 németórával. Az előkészítő osztály eredményes elvégzésével a diákok mind a négy alapkészség esetében (beszéd, hallott és írott szöveg értése, írás) elérik a B1 nyelvi szintet.</li>
<li>A magyar nyelv és irodalom és a magyar történelem tárgyakat a magyar tanterv szerint oktatja.</li>
</ul>
<h2> </h2>
<h2>Oktatás</h2>
<ul>
<li>Az oktatás kompetenciaközpontú.</li>
<li>Tanítási nyelv: német és magyar, további kötelező, illetve kötelezően választható nyelvek: angol és a francia vagy orosz nyelv.</li>
<li>A magyar nyelvet mint idegen nyelvet oktatjuk a nem magyar anyanyelvűeknek.</li>
<li>A természettudományos tantárgyak kiemelt jelentőségűek.</li>
</ul>
<p> </p>
<h2>Érettségi vizsga</h2>
<ul>
<li>Osztrák és magyar érettségi vizsga lehetőségét az iskola biztosítja.</li>
<li>Az érettségi vizsgát hitelesítés nélkül elfogadják mind Ausztriában, mind Magyarországon.</li>
<li>A német nyelvből tett érettségi vizsga C1 típusú nyelvvizsgának felel meg.</li>
<li>A német, matematika, fizika és angol tárgyakból tett érettségi emelt szintű érettségi vizsgát biztosít.</li>
<li>ECDL-bizonyítvány szerezhető kitűnő informatika érettségi vizsga esetén.</li>
</ul>
<h2> </h2>
<h2>Tanórákon kívüli lehetőségek:</h2>
<ul>
<li>Szabadon választható tárgyak széles kínálata (pl.: matematika-olimpia, sakk, programozás, olasz nyelv)</li>
<li>Nyelvvizsgákra felkészítő tanfolyamok</li>
<li>Fakultáció a közép-, illetve emelt szintű érettségire való felkészüléshez magyar történelemből</li>
<li>Kreatív projektek, színjátszó kör, zenekar</li>
<li>Osztálykirándulások és sítúrák Ausztriában, projekthetek német nyelvű országokban</li>
<li>Sportkörök, testnevelésórákon kívüli sportfoglalkozások</li>
<li>Az iskolaújság (Óperencia) szerkesztése</li>
<li>Iskolai könyvtár</li>
<li>Büfé</li>
</ul>
<h2> </h2>
<h2>Fenntartó</h2>
<ul>
<li>Az iskola fenntartója egy alapítvány, amelynek tagjait az osztrák Oktatási Szövetségi Minisztérium valamint a magyar Belügyminisztérium delegálja.</li>
<li>A  képzési  hozzájárulás  összege  a <strong>2023/2024-es tanévben havonta 90.000 Ft</strong>. (A 2023/2024-es tanév 2023. szeptember 1-től 2024. június 30-ig tart.)</li>
</ul>
<p> </p>
<h2>Felvétel</h2>
<ul>
<li>Az iskolába történő felvételhez a diákoknak felvételi vizsgát kell tenniük. Az Osztrák Oktatási Központ diákjai számára egyedi felvételi kritériumok érvényesek. </li>
</ul>