<p>A 21 induló először 7 háromfős csoportban kezdte meg hosszú menetelését, amelynek során két nyert játszmáig körmérkőzést vívtak egymással az azonos csoportba kerülők. <br /> Miután kialakult a sorrend mind a 7 csoportban, sorsolással dőlt el, ki kivel folytatja a továbbiakban: a csoportgyőztesek (egy szerencsés kivételével, aki automatikusan továbbjutott), csoportharmadikokkal találkoztak, míg a másodikok egymással csatáztak immár az egyenes kieséses rendszerben. A vesztesek ezután a vigaszágra kerültek, a győztesek pedig az „aranyágra” (Détári Olivér nyelvújítása). <br /> A további párosítások ugyancsak vak sorsolással alakultak ki, ennek köszönhető, hogy olykor megismétlődtek a csoportküzdelmek találkozói. A vigaszág veszteseitől sajnos búcsút kellett vennünk, mert ők immár menthetetlenül kiestek, míg az „aranyágról” ide irányítottak (vagyis az ott vereséget szenvedők) az itt vitézkedőkkel (győztesekkel) kerültek szembe. <br /> Az újabb párharcok eldőltével szépen feleződött a társaság, mígnem kialakult az „aranyág” hármas döntője (Pataki Dániel, Burai Ádám, Herczeg Zoltán), illetve a vigaszág végső párosa (Bálint Olivér – Hain Lukas). <br /> A 3 óra körül kezdődő bajnokság – szokás szerint – este 7 körül fejeződött be. Reméljük, senki nem bánta meg, hogy benevezett, indult a versenyen és a péntek délutánt is az iskolában töltötte.<br /> <br /> Íme, a végső sorrend, vagyis az ÖSB 2019. évi amőbabajnokságának végeredménye a következő:<br />1. Pataki Dániel 2.B<br />2. Burai Ádám 2.B<br />3. Herczeg Zoltán 4.B</p>
<p>A vigaszágon:<br />1. Bálint Olivér 1.B<br />2. Hain Lukas 1.B<br />3. Détári Olivér 4.B</p>
<p>Fuxreiter Tibor versenyszervező</p>
<p> </p>