 Óperencia „A Budapesti Osztrák Iskola ön- és honismereti folyóirata” – áll az Óperencia címlapján. Az iskolaújságot 1996 szeptemberében azzal a céllal indítottuk, hogy a magyar nyelv és irodalmat, illetve a magyar honismeretet kivéve minden más tantárgyat németül (vagy más idegen nyelven) tanuló magyar ajkú diákjaink számára egy olyan fórumot teremtsünk, amin keresztül nemcsak a szabad véleményalkotást, véleménynyilvánítást, hanem az anyanyelvükön való árnyalt írásbeli kifejezőkészséget is gyakorolhatják. (Természetesen szívesen fogadunk és örömmel megjelentetünk német, angol, francia, orosz nyelvű cikkeket is.) Az ötlet gazdája e sorok írója, Fuxreiter Tibor volt, aki azóta is, immáron 20 éve felelős szerkesztője a lapnak. Büszkék vagyunk rá, hogy a cikkeket kezdetektől fogva csakis iskolánk jelenlegi és volt diákjai, tanárai és más dolgozói írják. A lap struktúrája néhány év alatt kialakult, hagyományos felépítése a következő rovatokat foglalja magában: Lapindító; Interjú; Esszék, tanulmányok, eszmefuttatások; „Hegyi” élet, „hegyi” hírek; Az Óperencián innen és túl; Napló; Szabadidő, kultúra; Az óra humora – aranyköpések. Az Óperencia 2014 februárjában jelentős átalakuláson ment át: a nagyobb alakú formátumra való áttérés mellett a szövegeket igyekszünk minél több képpel, rajzzal illusztrálni, az újfajta tördelés pedig fiatalosabbá tette az újságot – legalábbis az olvasói visszajelzések erről tanúskodnak. A forma megújulás egyik diákunk, Oberfrank Alexandra, a szerkesztőhelyettes, hozzáértő munkájának köszönhető. Reméljük, hogy ez az immár jelentős múlttal és szép hagyományokkal rendelkező, az olvasók körében elismerést kiváltó diáklap a továbbiakban is változatlan feltételekkel működhet, és töltheti be azt a szerepet, amiért létrejött. Fuxreiter Tibor 2023. április június december 2022. április június december 2021. április június december 2020. április június december 2019. április június november 2018. április június november 2017. március június november 2016. március június november 2015. március május november 2014. február június november december További számok a korábbi évekből (2008-2013): http://archiv.osbp.hu/operencia/operenc.html 