<p>Nehéz helyzetben volt a zsűri, hogy meghozza a döntést, ki az iskolai verseny két győztese, hiszen a Budapesti Osztrák Iskola saját versenyének igazából nyolc nyertese volt. Nyolc versenyző indult és mindenki kitűnően teljesített, mindenki megmutatta a jártasságát a vita művészetében. Sportszerűen és megfontoltan képviselték a diákok a vitapozíciójukat, figyeltek egymásra, reagáltak egymás mondanivalójára, és igazi párbeszédek alakultak ki az ellentétes oldalak között. A verseny minden résztvevője képes sikeresen részt venni egy nyilvános vitában.<br />A zsűri végül úgy döntött, Babos Katalint (2A) és Boros Andrást küldi (2A) az iskolák közötti megmérettetésre. Mindkét diákunk a budapesti Német Nemzetiségi Gimnázium, a pécsi Babits Mihály Gimnázium és a bajai Magyarországi Németek Általános Művelődési Központ győzteseivel fog megmérkőzni a következő körben.</p>
<p>www.jugend-debattiert.eu</p>