<h2>Általános tudnivalók</h2>
<p>A Budapesti Osztrák Iskola egy négyosztályos gimnázium, amely kiegészítő képzést nyújt matematikából, biológiából, fizikából és kémiából - mindezt az osztrák tanterv alapján.</p>
<p>A 2013/2014-es tanévben 14 osztrák és 12 magyar pedagógus tanítja az iskola 214 diákját.</p>
<p>Iskolánknak évfolyamonként két párhuzamos osztálya van, továbbá egy előkészítő osztálya, amelynek célja, hogy heti 20 órás intenzív némettanítás révén felkészítse azokat a diákokat az első osztályra, akiknek németnyelv-ismerete még nem megfelelő. Az előkészítő osztály elvégzése után a diákok mind a négy alapkészség esetében (beszéd, hallott és írott szöveg értése, írás) elérik a B1 nyelvi szintet.</p>
<p>Az oktatás német nyelven folyik, kivéve a magyar nyelv és irodalom illetve a magyar történelem tárgyakat.</p>
<p>Idegen nyelvként a diákok angolt és franciát/oroszt tanulnak. Emellett szabadon választható az olasz nyelv.</p>
<p>Nem magyar anyanyelvűek részére külön magyarnyelv-tanítás folyik.</p>
<p> </p>
<p> </p>
<h2>Fenntartó</h2>
<p>Az iskola fenntartója egy alapítvány, amelynek tagjait az osztrák Oktatási, Művészeti és Kulturális Szövetségi Minisztérium, valamint a magyar Oktatási és Kulturális Minisztérium nevezi ki.</p>
<p>A 2014/15-ös tanévre a képzési hozzájárulás éves összegét diákonként 470 000 Ft-ban állapítottuk meg.</p>
<p> </p>
<h2>Felvétel</h2>
<p>Az iskolába történő felvételhez a diákoknak felvételi vizsgát kell tenniük. Az Osztrák Oktatási Központ diákjai számára egyedi felvételi kritériumok érvényesek.</p>
<p> </p>
<h2>További ajánlatok</h2>
<ul>
<li>iskolai kirándulások német nyelvterületen;</li>
<li>sítábor Ausztriában;</li>
<li>látogatás gazdasági szervezeteknél, vállalatoknál;</li>
<li>szervezett színházlátogatások;</li>
<li>iskolai színjátszó kör</li>
<li>iskolai zenekar, kórus;</li>
<li>Óperencia iskolaújság;</li>
<li>szabadon választható tantárgyak és foglalkozások a 2013/2014-es tanévben: <br />számítástechnika, olasz nyelv, "Matematika-olimpia", biológiai gyakorlatok, zenekar, színjátszás, foci, röplabda</li>
<li>büfé</li>
<li>iskolai könyvtár</li>
<li>digitális órarendi információk interneten való közlése a WebUntis program által</li>
</ul>