<p>Fotó: Pez Hejduk</p>
<p>A Budapesti Osztrák Iskola egy részben szitanyomott üveglapokkal fedett, függönyfalas homlokzatú, vasbetonvázas építmény. Az iskola kilenc tantermet, könyvtárat, kémia-, fizika-, rajz- és zenetermet továbbá irodákat és tanári szobát foglal magában. Az alumínumburkolatú ajtók visszaverik a fényt. Ez a játék folytatódik a homlokzat átlátszó és áttetsző felületein, amelyek Mondrian képeire emlékeztetnek. A kapcsolatot és egyben az átjárást a régi épület (Osztrák-Magyar Európaiskola – általános iskola) és az új épület (Budapesti Osztrák Iskola – gimnázium) között a tornaterem biztosítja, amely a külső látogatók számára is rendelkezésre áll. Egy üvegfolyosó vezet az új iskolaépület szívébe, a központi, három szint magas, üvegtetejű csarnokrészbe. Ebből az aulából közelíthetők meg az emeleti tantermek, a szaktárgyi termek mindhárom szinten, továbbá az iskolatitkárság, az igazgatóság és a tanári szoba a földszinten. A belső helyiségeket nyersbetonból és klinkertéglából készült illetve vörösfenyő burkolatú falak határolják. A tantermek gránit- és fapadló borításúak. Faanyagot használtak még a felső szint ívelt, nyírfafurnérral borított mennyezetein. Nap elleni védelemként a külső, állítható alumíniumlamellák szolgálnak, amelyek a lebegő erkélyekkel együtt meghatározzák a fénnyel átjárt iskolaépület arculatát.</p>
<p><a style="font-size: 12.16px; line-height: 15.808px;" href="http://inspiration.detail.de/startseite.html" target="_blank">DETAIL inspiration</a></p>