<p>Szeptember 27-én délután a Magyar Nemzeti Galériában járt iskolánk két végzős osztályának 21 tanulója, hogy megtekintse a Dada és szürrealizmus című kiállítást. A tárlatvezetés segítségével olyan jól ismert művészek munkáival ismerkedhettünk meg behatóbban, mint például Dali, Miro, Duchamp vagy Magritte. Különösen érdekes volt a korszak hasonló szellemiségű, de kevésbé ismert magyar alkotóinak műveit bemutató kiállítótér. Mivel mindkét negyedikes osztály épp ezzel a témával foglalkozott a legutóbbi irodalomórákon, a kiállításon való részvétel jól szolgálta a tananyag könnyebb megértését és feldolgozását.</p>
<p>A fakultatív szombat délutáni kulturális program után Ernst Krenn és Fuxreiter Tibor tanár urak vezetésével az érdeklődő diákok a Nemzeti Galéria kupolájából Budapest páratlanul szép panorámáját is megcsodálhatták a kellemes, napsütéses időben.</p>
<p> </p>