
<h2>Angol nyelv</h2>
<p>Az angol nyelvet első sorban első idegen nyelvként tartjuk számon. Azoknak a diákoknak, akik olyan iskolákból jönnek hozzánk, amelyekben nem az angol az első idegen nyelv, lehetőségük nyílik arra, hogy az angolt második idegen nyelvként válasszák. Ebben az esetben a döntést az első iskolaév elején kell meghozni. Ezután már csak az 1. osztályban és akkor is csak megfelelő indoklással és szintfelmérő vizsga révén van lehetőség váltásra. <br />Az érettségikor az első idegen nyelv esetében elért nyelvtudás szintje a „Közös Európai Referenciakeret“ szerinti B2-C1 szintnek felel meg, a második idegen nyelv esetében ez a szint B1-B2. <br />A iskola ezenfelül felkészítő képzést nyújt a Cambridge Certificate angol nyelvvizsgára anyanyelvi tanár közreműködésével.</p>
<h2>Francia nyelv</h2>
<p>A francia második idegen nyelvként tanult, kötelező tantárgy. a „Közös Európai Referenciakeret“ szerinti B1-B2 szintet érik el írásban, B1 szintet szóban a diákok a gimnáziumi képzés végén. <br />Emellett az iskola felkészítő képzést nyújt a DELF francia nyelvvizsgára anyanyelvi tanár közreműködésével.</p>
<h2>Orosz nyelv</h2>
<p>A 2012/13-as tanévben először lesz választható az orosz nyelv 2. kötelező idegen nyelvként a francia nyelv mellett. Iskolánk ezzel alkalmazkodik a gazdasági feltételekhez és lehetővé teszi a diákok számára, hogy egy olyan ország nyelvét tanulják, amely mint kereskedelmi partner egyre nagyobb jelentőséggel bír. <br />Az orosz nyelvnek, mint a szláv nyelvek vezető nyelvének elsajátítása az erősödő kommunikáció révén azt is hivatott szolgálni, hogy Magyarország és a szlávnyelvű szomszédjai közti kapcsolatot ápolja. <br />Kiemelt figyelmet kap a kommunikációs képesség, de az alapvető, írásban használt nyelvi struktúrák elsajátítása is. A kitűzött cél az Európai Referenciakeret szerinti B1 szint. Igény szerint a diákjainkat az orosz nyelvvizsgára (TRKI) is felkészítjük.</p>
<h2>Olasz nyelv</h2>
<p>Az olasz nyelv a 2. osztálytól választható tantárgy, amelyből a diákok érdemjegyalapú értékelést kapnak.</p>
<h2>Magyar mint idegen nyelv</h2>
<p>Nem magyar anyanyelvű tanulóink, akiknek a magyar nyelvtudása nem felel meg a magyar nyelv és irodalom tantárgy elvárásainak, kötelesek (heti 3 órában) a magyar idegen nyelvként (U2) való elsajátítására, és abból osztrák rendszerű érettségi vizsgát is tehetnek. <br />A magyar mint idegen nyelvre az első osztályban lehet jelentkezni. A magyar nyelv és irodalom tantárgyról a magyar mint idegen nyelv tantárgyra váltani csak az első évben lehet. <br />Ennek a tantárgynak az esetében nemcsak a magyar nyelvvel, hanem Magyarország kultúrájának, történetének, hagyományainak súlypontjaival is megismerkedhetnek. Ebben az esetben a magyart harmadik idegen nyelvként tanítjuk az érettségi vizsgáig, és tanulóink az európai B2 szintig juthatnak el.</p>
<p>Mindezeknek a nyelveknek ismerete – magyar, német, angol, francia és adott esetben olasz, azaz az Európai Unió 4 ill. 5 nyelve! – biztosítják a diákjaink számára azt a jelentős előnyt, hogy a nemzetközi munkaerőpiacon versenyképesek legyenek. Ez az Osztrák Iskola tanárainak számára olyannyira fontos mint az, hogy fiatal emberekben megértést és érzékenységet ébresszenek a szociális és kulturális különbségek iránt. <br /><br /><br /></p>
<p> </p>
<table style="border-collapse: collapse; padding-top: 0px; padding-bottom: 0px; font-size: 11pt;">
<tbody>
<tr>
<td style="border-collapse: collapse; padding-top: 0px; padding-bottom: 0px; font-size: 11pt;"><img src="http://www.osbp.hu/neu/neueseite/schulprogramm/Facher/bmukk_h.png" alt="" border="0" /></td>
<td style="border-collapse: collapse; padding-top: 0px; padding-bottom: 0px; font-size: 11pt;"><a style="text-decoration: none; color: black;" href="http://www.bmukk.gv.at/medienpool/11854/lp_ahs_os_lebende_fs.pdf" target="_neu">Idegen nyelvek</a></td>
</tr>
</tbody>
</table>