<p>„Trianon 100 éve” (Kárpát-medencei történelmi vetélkedő)<br /><br />2020. június 30-án rendezték meg Budapesten a „Trianon 100 éve” című, a magyarországi és határon túli magyar tanítási nyelvű középiskolák diákjai számára szervezett történelmi vetélkedő döntőjét, amelyben 15 tanuló mérte össze a tudását. A vetélkedőt az Oktatási Hivatal hirdette meg a magyarországi, továbbá a Kárpát-medence államaiban (Ukrajna, Románia, Szerbia, Szlovákia, Horvátország, Szlovénia, Ausztria) működő, érettségi vizsgára felkészítő középiskolák 9–12. évfolyamos tanulói részére” – olvasható az Oktatási Hivatal beszámolójában., ami így folytatódik:<br />A háromfordulós történelmi vetélkedő első online fordulójának tesztfeladatait 1168 tanuló oldotta meg sikeresen, közülük 24-en határon túli iskolából jelentkeztek. Az elért pontszámok alapján a második – szintén online – fordulóba a zsűri döntése alapján 187-en jutottak tovább, közülük 8 diák volt határon túli versenyző. A budapesti döntőbe 15 tanuló jutott be, köztük 1 határon túli versenyző.<br />A 15 döntős között volt az akkor még 11. osztályos Cselikovics János, iskolánk tanulója is. (Felkészítő tanára Fuxreiter Tibor.)</p>
<p>Gratulálunk Janinak a remek helytálláshoz! (A képen középen, a fekete inges fiú mögött, az alsó fotón bal oldalt, fehér ingben.)</p>
<p> </p>
<p style="text-align: center;"><img src="images/News/jani1.jpg" width="500" /></p>