<p>Az előkészítő osztály 2015. szeptember 3-án egy projektnap keretein belül meglátogatta a csillebérci mászóparkot. A projektnap célja az volt, hogy az új diákok jobban megismerjék egymást, ezért egy speciális csapatépítésen vettek részt. A biztonságtechnikai bevezetőt és a mászópályák ismertetését követően a diákok négyes csapatokban küzdötték le a csapatépítő akadályokat. Majd rövid szünet után a lányoknak és fiúknak lehetőségük nyílt egyedül is mászni. <br />Az eredmény: mosolygós arcok, új barátságok és jó hangulat - az előkészítő osztály készen áll az iskolakezdésre!</p>