<p>Tisztelt Szülők!</p>
<p><br />Köszöntjük Önöket az új tanév alkalmából! Új diákjaink szüleit különösen üdvözlöm. <br />Tanulóink összlétszáma első alkalommal lépte túl a 230-at, és így – jóllehet – elérte a maximumot. Az előző tanévi érettségi vizsgák sok év óta a legjobban sikerültek a diákoknak. Az egész iskola diákjainak átlagban jeles jegyei is munkánkat igazolják. <br />Az idei tanévtől egyszerre négy tanárt, Barbara Koschatot (matematika, informatika), Elisabeth Reisingert (angol, német), Veres Annát (angol) és Arnulf Wurzert (fizika, testnevelés) üdvözölhetünk csapatunkban; sok sikert kívánunk nekik. <br />Diákjainknak szeptember 1-től további új, zárható szekrény rekeszt biztosítunk, melynek 2000 forintnyi kaucióját (új diákjaink részére összesen 4000 forintot) már beszedtünk. <br />A tankönyvek nagyobbik részét már kiosztottuk a tanulóknak. A tankönyvek önköltséges árát az elkövetkező napokban jelezzük Önöknek. Az összeget az osztályfőnökök fogják begyűjteni.<br />Rövidesen új honlapja lesz iskolánknak. Az ezzel kapcsolatos munkák utolsó stádiumába érkeztünk. Ehhez szeptember 9-én új osztályképeket készítünk. Kérem Önöket, hogy – amennyiben még nem történt meg – adják hozzájárulásukat ahhoz, hogy megjelenhessenek képek gyermekükről a honlapunkon, illetve az iskola hivatalos facebook-oldalán. A diákok megkapták az ehhez tartozó formanyomtatványt. <br />Diákjainkra idén is sok munka vár, melynek nagy része az iskolában zajlik. Fontos tehát, hogy a tanulók a lehető legkevesebbet hiányozzanak a tanórákról. Többnapos, nyaralás miatti hiányzásokat általában nem engedélyezünk, ez ügyben megértésüket kérjük. Diákjaink érdekei és sikerei állnak döntésünk középpontjában. <br />Szeretnénk felhívni figyelmüket arra, hogy a diákok oktatási idő alatt csak abban az esetben hagyhatják el az iskola területét, amennyiben gondviselő általi igazolással rendelkeznek erről. Amennyiben a tanuló el szeretné hagyni az iskola épületét, írásban kell kijelentkeznie a titkárságon. Amennyiben a diák szülői igazolást nem tud felmutatni, titkárnőink telefonon értesítik Önöket az iskola épületének tervezett elhagyásáról. <br />Érettségink tekintetében is történtek változások. Az Oktatási Hivatal határozata alapján a jövőben a német, angol, matematika és fizika tantárgyból tett érettségi <br /><br />vizsgánkat emelt szintű érettségi vizsgaként fogadják el Magyarországon. Ez a szabályozás a 2015-ös érettségi időszaktól lép érvénybe. A tárgyak emelt szintű érettségi vizsgaként történő elszámolásának feltétele, hogy a diák az adott tárgyból írásbeli és szóbeli vizsgát is tegyen. Új tárgyként az angolt sikerült elismertetnünk emelt szintű érettségiként, a biológia tantárgyat sajnos nem sikerült elismertetnünk. Ennek következményeképpen az idei tanévben egy speciális felkészítő kurzust szervezünk a magyarországi központi biológia érettségire. <br />A képzési hozzájárulás összege az idei tanévben 47.000 forint / hónap. Kérem Önöket, hogy a Megállapodás iskolai képzésről-nek megfelelően utalják az összeget iskolánk bankszámlájára:  „Budapesti Osztrák Iskola Alapítvány“; Bankszámlaszám: 18400010 – 03508923 – 40100018; IBAN: HU60184000100350892340100018; Oberbank AG Magyarországi Fióktelep, 1062 Budapest, Váci út 1-3.<br />Az első szülői értekezletek a mostani és a jövő héten zajlanak. Kérem Önöket, hogy jöjjenek el, szeretettel várjuk Önöket iskolánkban.</p>
<p><br />Üdvözlettel:<br />Günther Kaiser</p>