<p>A Rail Cargo Hungaria (RCH) tanulmányi ösztöndíjban részesítette a Budapesti Osztrák Iskola hat kimagasló eredményt elért tanulóját. A támogatásról szóló oklevelet a diákok dr. Kovács Imrétől, a Rail Cargo Hungaria Zrt. igazgatóságának elnökétől és Körös Norberttől, a társaság vezérigazgatójától vették át ünnepélyes keretek között. Az eseményen részt vett Ulrike Köhler, Ausztria budapesti helyettes nagykövetasszonya és Margot Wieser, a Budapesti Osztrák Iskola igazgatója, valamint a meghívott szülők és tanárok.</p>
<p>A piacvezető magyar árufuvarozási társaság 2011-ben indította a „Rail Cargo Hungaria Tanulmányi Ösztöndíjprogramot, amelynek célja a kiváló eredményt elérő tanulók elismerése és támogatása, a tehetségmenedzsment elősegítése a Budapesti Osztrák Iskolában, valamint az iskola és a Rail Cargo Hungaria közötti hagyományosan jó együttműködés erősítése.</p>
<p>Gratulálunk az ösztöndíjasainknak!</p>
<p>Faller Janka (4A)</p>
<p>Párkányi Ádám (4A)</p>
<p>Pintér Adél (4B)</p>
<p>Ruan Lubing (4B)</p>
<p>Sydó Dániel (2A)</p>
<p>Sydó Laura (4A)</p>
<p> </p>