<p>A csapatok időközben teljesítették az 1. forduló feladatát és már nagyban készülnek a 2.-ra.</p>
<p>Az 1. forduló szervesen kapcsolódott a 24. „Múzeumok majálisa” nevű rendezvényhez, aminek helyszíne a megújult Múzeumkert és a Magyar Nemzeti Múzeum épülete volt. Ennek során 3 különböző program közül lehetett a csapatoknak választaniuk (természetesen mindhárom kapcsolódott versenyünk témájához, a rendszerváltoztatáshoz), és az azon való részvételt 3 ötletes fotóval és képenként 1-2 mondatos humoros kommenttel kellett dokumentálniuk, majd elküldeniük a versenyszervező zsűritagok címére. (Alternatívaként az Osztrák Kulturális Fórum által rendezett „Kiállítás – Határeset” című kiállítás megnyitóján is részt lehetett venni hasonló feltételekkel.)</p>
<p>A 2. forduló egy feleletválasztós teszt kitöltése lesz majd a csapatoknak, ami a témában való jártasságukat (alapvető ismereteiket és különféle kompetenciáikat) méri fel egy „játékos tudáspróba” keretében.</p>
<p>Ebben a tanévben még egy forduló vár a benevezett csapatokra, ami a Kiscelli Múzeum „Fekete Lyuk. A pokol tornáca – Underground Budapest '88 – '94” című kiállítás megtekintéséhez kapcsolódik. Ennek pontos részleteiről hamarosan tájékoztatjuk az érdekelteket és érdeklődőket.</p>
<p>Az 1. forduló teljesítése után a verseny aktuális állásáról iskolánk Facebook-oldalán lehet tájékozódni.</p>
<p>A versenyszervezők: Mátyási Katalin és Fuxreiter Tibor</p>
<p>1. kép : A képen az eredeti, 1989-ben forgalmazott, menőnek számító szovjet gyártmányú pezsgőt és az Ausztriában a nedűért cserébe kapott (a tárlatvezető úr szerint is rendkívül büdös) Fa szappan látható. A kép különlegessége, hogy az eredeti, hamisítatlan, szovjet gyártmányú pezsgőt nem máshol, mint Magyarországon gyártották. (Rendszergazdák)</p>
<p>2. kép: Egy kis reggeli immunerősítés a Béres támogatásával. (Cenzorok) </p>
<p>3. kép: A szokásos találkozópontnál nagyot alkottunk. (Antallisták)</p>
<p> </p>