<p>Június 19-én az előkészítő osztályt két bécsi vendég látogatta meg, akiknek a diákok megmutatták Budapestet. Az előkészületek már egy héttel korábban elkezdődtek. Miután meghatároztuk az útvonalat, a diákok információkat gyűjtöttek a nevezetességekről és felkészültek az előadásokra. Hősök-tere, Városliget, Vár és minden, ami onnan látható, bemutatásra került. Az útikönyvekben található klasszikus leírások mellett a diákok mondákkal, legendákkal és személyes történetekkel is gazdagították a mondanivalójukat. </p>