<p style="text-align: justify;"><span style="font-family: 'times new roman', times, serif; font-size: 12pt;">Április 22-én a Tilos Rádió német nyelvű műsora, a <span style="text-decoration: underline;"><a href="https://tilos.hu/episode/leuchtturm/2023/04/22" target="_blank" rel="noopener noreferrer">Leuchtturm</a></span> (Világítótorony) a budapesti Osztrák Iskola három diáklánya segítségével számolt be a Wunderbar Fesztiválról.</span></p>
<p style="text-align: justify;"><span style="font-family: 'times new roman', times, serif; font-size: 12pt;">Czakó Bernadett Arianna (2.A), Hadi Zsófia (2.B) és Nguyen Bao Han (2.B) okostelefonjaik mikrofonjaival felszerelkezve keltek útra, és az általuk rögzített anyagok segítségével élőben tudósítottak a második alkalommal megrendezett magyarországi német nyelvű <em>Wunderbar Fesztiválról</em>. Tudósításaikban a diplomata éppúgy szót kapott, mint egy zenész, egy telekommunikációs menedzser vagy egy, a szomszédos Ukrajnából származó diáklány. Végül, de nem utolsósorban a budapesti Osztrák Iskola igazgatónője számolt be személyes véleményéről a fesztiválról - és azt is elmondta, miért büszke három tanítványára.</span></p>